Sædís Guðlaugsdóttir garðyrkjufræðingur hefur rekið Gróðrarstöðina Gleym-mér-ei í Borgarnesi undanfarin 29 ár . Hún ræktar og selur selur á sama stað mikið úrval fjölærra plantna ásamt úrvali af sumarblómum , kál - og kryddjurtum . Hún ræktar meðal annars sjö mismunandi tegundir af myntu og er margar þeirra ansi framandi . „ Ég er núna búin að koma á legg sjö ólíkum tegundum . Þar á meðal er fjölær piparmynta sem er rótgróið og þekkt afbrigði sem allir ættu að geta ræktað . Hinar tegundirnar mínar eru myntublóðberg , súkkulaðimynta , appelsínumynta , eplamynta , ananasmynta og jarðarberjamynta . En ég kalla eftir eintaki af sítrónumyntu . Ef einhver lumar á slíkri má hinn sami hafa samband við mig , “ segir Sædís . Plönturnar gefa af sé allt sumarið og er hægt að nota hinar ólíku myntutegundir í eftirrétti , heilsudrykki , te og alla matargerð .